Komisijos sprendimas
2002 m. sausio 30 d.
iš dalies keičiantis Sprendimą 97/569/EB, pateikiantį laikinus trečiųjų šalių įmonių, iš kurių valstybės narės leidžia importuoti mėsos produktus, sąrašus, siekiant įtraukti Malaizijos įmonę
(pranešta dokumentu Nr.C(2002) 328)
(tekstas svarbus EEE)
(2002/74/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Sprendimu 2001/4/EB [2], ypač į jo 2 straipsnio 4 dalį,
kadangi:
(1) Komisijos sprendimu 97/569/EB [3] su paskutiniais pakeitimais, padarytais Sprendimu 2000/555/EB [4], buvo sudaryti laikini trečiųjų šalių įmonių, iš kurių valstybės narės leidžia importuoti mėsos produktus, sąrašai.
(2) Iš Malaizijos Komisija gavo išsamią informaciją apie paukštienos produktų gamybos įmonę ir garantijas, kad ši įmonė visiškai atitinka atitinkamus Bendrijos nustatytus sveikatos reikalavimus ir kad tuo atveju, jei įmonė nesilaikytų šių reikalavimų, jos eksportas į Europos bendriją būtų sustabdytas.
(3) Todėl Malaizijai galima sudaryti laikiną paukštienos produktų gamybos įmonių sąrašą, ir todėl turėtų būti atitinkamai iš dalies pakeistas Sprendimas 97/569/EB.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedo tekstas pridedamas prie Sprendimo 97/569/EB priedo.
2 straipsnis
Šis sprendimas skirtas valstybėms narėms.
Priimta Briuselyje, 2002 m. sausio 30 d.